b'\n_START_ARTICLE_\nFutsalin Euroopan-mestaruuskilpailut 2012\n_START_SECTION_\nKarsinnat\n_START_PARAGRAPH_\nEuroopan-mestaruuskilpailujen karsintoihin osallistui yhteens\xc3\xa4 42 maata. Karsinnat j\xc3\xa4rjestettiin kaksiosaisina. Aluksi 24 maata pelasi esikarsinnat kuudessa lohkossa, joiden voittajat p\xc3\xa4\xc3\xa4siv\xc3\xa4t jatkoon. Varsinaisella karsintakierroksella joukkueet arvottiin kuuteen nelj\xc3\xa4n joukkueen lohkoon, joista voittajat ja viisi parasta toiseksi sijoittunutta p\xc3\xa4\xc3\xa4si lopputurnaukseen._NEWLINE_Lopputurnaukseen p\xc3\xa4\xc3\xa4siv\xc3\xa4t is\xc3\xa4nt\xc3\xa4maa Kroatian ohella_NEWLINE_Azerbaid\xc5\xbean, Espanja, Italia, Portugali, Romania, Serbia, Slovenia, T\xc5\xa1ekki, Turkki, Ukraina ja Ven\xc3\xa4j\xc3\xa4.\n_START_SECTION_\nLopputurnaus\n_START_PARAGRAPH_\nLohkojako arvottiin 9. syyskuuta 2011. Joukkueet jaettiin UEFA-rankingin perusteella kolmeen arvontakoriin, joista kustakin otettiin jokaiseen lohkoon yksi joukkue. Ykk\xc3\xb6skoriin oli sijoitettuna Kroatia, Espanja, Italia ja Portugali.'